৬৫তম ফিল্মফেয়ার পুরস্কার
৬৫তম ফিল্মফেয়ার পুরস্কার দ্য টাইমস গ্রুপ কর্তৃক প্রদত্ত ফিল্মফেয়ার পুরস্কারের ৬৫তম আয়োজন, যা ২০১৯ সালের বলিউড চলচ্চিত্রে অবদানের স্বীকৃতিস্বরূপ প্রদান করা হয়। আয়োজনটি ২০২০ সালের ১৫ই ফেব্রুয়ারি গুয়াহাটিতে অনুষ্ঠিত হয় এবং পরের দিন কালারস টিভিতে প্রদর্শিত হয়। ছয় দশকে এইবারই প্রথম মুম্বইয়ের বাইরে ফিল্মফেয়ার পুরস্কারের আয়োজন অনুষ্ঠিত হয়। করণ জোহর ও ভিকি কৌশল এই অনুষ্ঠানের সঞ্চালনা করেন। ২০২০ সালের ২রা ফেব্রুয়ারি মুম্বইয়ে এই অনুষ্ঠানের পর্দা উন্মোচন করা হয়, সেখানে কলাকুশলী ও স্বল্পদৈর্ঘ্য চলচ্চিত্রের জন্য বিজয়ীদের পুরস্কার প্রদান করা হয়। এই অনুষ্ঠানে জনপ্রিয় পুরস্কারসমূহের মনোনয়ন ঘোষণা করা হয়। অভিনেত্রী নেহা ধুপিয়া এই অনুষ্ঠানের সঞ্চালনা করেন।